Държавен вестник, бр. 55, 2020 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  55
1. регистриране на оферти за покупка 
и/или продажба на електрическа енергия 
без подходяща икономическа и друга видима 
обосновка;
2. регистриране на оферти за покупка 
и/или продажба на електрическа енергия без 
намерение тези оферти да доведат до реали­
зиране на съответните сделки;
3. даване на неверни или подвеждащи сиг­
нали по отношение на предлагането, търсенето 
или цената на енергийни продукти на едро с 
физическа доставка;
4. използването на фиктивно средство или 
друга форма на заблуда или измама, както 
и подаването на неверни или подвеждащи 
сигнали по отношение на предлагането, тър­
сенето или цената на енергийни продукти на 
едро с физическа доставка;
5. разпространяване на фалшива или под­
веждаща пазарна информация чрез медиите, 
включително интернет или по друг начин.
Чл. 288. На търговските участници се за­
бранява тайно договаряне или тайно сътруд­
ничество, както и предварително договаряне.
Чл. 289. На търговските участници се 
забранява определяне на цената за един 
или повече енергийни продукти с физическа 
доставка на изкуствено равнище, освен ако 
лицето, което е осъществило сделката или е 
издало нареждането за търгуване, докаже, че 
причините са законни и че въпросната сделка 
или оферта са съобразени с приетите пазарни 
практики на съответния пазар за търговия на 
едро с енергия.
Раздел III
Забрана за търгуване с вътрешна информация
Чл. 290. На търговските участници или тех-
ни контрагенти, които притежават вътрешна 
информация във връзка с енергиен продукт 
на едро, се забранява да:
1. използват тази информация, когато при­
добиват или се разпореждат или когато се 
опитват да придобият или да се разпоредят 
за своя собствена сметка или за сметка на 
трето лице пряко или косвено с продукти, за 
които се отнася тази информация;
2. разкриват тази информация на трето 
лице, освен ако това не е в рамките на нор­
малните условия на изпълнение на неговата 
работа или задължения;
3. предлагат или подтикват друго лице въз 
основа на вътрешна информация да придобива 
или да се разпорежда с продукти, за които се 
отнася информацията.
Раздел IV
Прозрачност
Чл. 291. (1) Търговските участници се за­
дължават публично да разкриват информация, 
с която разполагат по отношение на търговска 
дейност или съоръжения, които съответният 
търговски участник или неговото предпри­
ятие-собственик или свързано предприятие 
притежава или контролира, или по отношение 
на въпроси, свързани с тяхната експлоатация, 
за които въпросният участник на пазара или 
въпросното предприятие носи отговорност, 
независимо дали изцяло или отчасти. Такова 
разкриване включва информация, свързана 
с капацитета и използването на съоръжения 
за производство, потребление или пренос 
на електроенергия, включително планирани 
или непланирани промени в работата на тези 
съоръжения.
(2) Публикуването на информацията по 
ал. 1 на интернет страницата на БНЕБ – ЕАД, 
има информативен характер за останали­
те търговски участници, но не съставлява 
изпълнение на задълженията на търговски 
участник по смисъла на чл. 4, параграф 1 от 
Регламент (ЕС) № 1227/2011 от 25.11.2011 г. 
на Европейския парламент и на Съвета от­
носно интегритета и прозрачността на пазара 
за търговия на едро с енергия във връзка с 
чл. 10, параграф 1 от Регламент за изпълне­
ние № 1348/2014 за разкриване на вътрешна 
информация на интернет страница на достав­
чик на услуги – платформа за разкриване на 
вътрешна информация.
Чл. 292. Изискванията за разкриване на 
информация не се прилагат за информация за 
собствени планове и стратегии за търгуване 
на търговския участник.
Чл. 293. Търговският участник публично 
разкрива всяка вътрешна информация, която 
е точна по своето естество, не е била напра­
вена публично достояние и се отнася пряко 
или косвено до един или повече енергийни 
продукти на едро и която, ако бъде направена 
публично достояние, вероятно би повлияла 
съществено на цените на тези енергийни 
продукти на едро.
Чл. 294. Когато информацията подлежи на 
публично разкриване, тя включва най-малко 
информация за:
1. идентификационен номер на съобще­
нието;
2. статус на събитието;
3. вид неразполагаемост;
4. тип на събитието;
5. час и дата на публикуване на съобще­
нието;
6. начало на събитието;
7. край на събитието;
8. измервателна единица;
9. неразполагаема мощност;
10. разполагаема мощност;
11. инсталирана мощност;
12. причина за неразполагаемостта;
13. забележка;
14. тип гориво;
15. пазарна зона;
16. засегнат актив или електропроизвод­
ствена единица;
17. EIC код на засегнатия актив или елек­
тропроизводствена единица;